સૂત્રોનાં જણાવ્યા અનુસાર સેક્ટર-14માં મોડી રાત્રે કોઇ અજાણ્યા શખ્સોને ફરતા જોઇ સ્થાનિકોએ બુમો પાડી તેમને પકડવાનો પ્રયત્ન કર્યો હતો, જો કે અજાણ્યા શખ્સોએ પોતાની પાછળ આવતા લોકોને જોઇ દોટ લગાવી હતી. આ એક માત્ર કિસ્સો નથી આ સિવાય સેક્ટર-૨૭ જ્યાં પોલીસ અધિક્ષક, રેન્જ આઈજીની કચેરી તથા એસઆરપી ગ્રૂપ ૧૨ની ઓફિસ આવેલી છે તેની સમીપની સોસાયટીઓમાં તસ્કરોએ તરખાટ મચાવ્યો છે. મંગળવાર મોડી રાત્રીએ તસ્કરોએ સેક્ટર-૨૭માં બે બંધ મકાન અને એક દુકાનને નિશાનો બનાવી હતી. જ્યારે શહેરની બીજી બાજુએ આવેલા વાવોલમાં પણ જ્વેલર્સ સહિત ત્રણ દુકાનનાં તાળા તોડ્યા હતાં. જો કે આ સંદર્ભે પોલીસ ફરિયાદ નોંધાઈ નથી. પરંતુ ગાંધીનગર શહેર તથા તેમાં સમાવિષ્ટ ગામોમાં વધતી જતી ઘરફોડ ચોરી કારણે સ્થાનિક પોલીસનાં પેટ્રોલિંગ, વાહન ચેકિંગ વગેરેનાં દાવાઓ નિષ્ફળ થઈ રહ્યાં છે. છેલ્લાં કેટલાંય સમયથી તસ્કરોએ પાટનગરને ઘમરોળી રહ્યાં છે.